Czesław Miłosz

Czesław Miłosz, nado en Steiniai (Lituania) o 30 de xuño de 1911 e finado en Cracovia o 14 de agosto de 2004, foi un escritor polaco. Premio Nobel de Literatura en 1980. A súa familia era orixinaría de Lituania, aínda que de lingua, tradición e cultura polaca. Durante toda a súa vida mantívose moi unido ao que consideraba o seu territorio histórico: o Gran Ducado de Lituania.

 Traxectoria 
Fillo dun enxeñeiro civil, cursou os seus estudos superiores de dereito en Vilna. Membro do grupo literario Żagary, debutou como escritor en 1930, publicando nesa década dous volumes de poesía: "Tres invernos" e "Poema sobre o tempo conxelado" polo que conseguiu unha bolsa para París onde trabou relación co que sería unha das súas maiores influencias literarias e filosóficas: o seu familiar e poeta francés de orixe lituana Oscar Venceslas de Lubicz-Milosz. Traballou na Radio polaca. Durante a segunda guerra mundial e residiu en Varsovia, onde prestou apoio aos perseguidos polo réxime nazi.

Traballo no servizo diplomático da "Polonia Popular" desde 1945 ata 1951, cando se exiliou e fixou a súa residencia en Francia. A súa evolución ideolóxica e posterior rexeitamento do réxime comunista polaco plasmouna na colección de ensaios "O pensamento cativo". En 1953 recibiu o Prix Lettéraire Européen pola súa novela "O poder cambia de mans".

En 1960 trasladouse a Berkeley, Estados Unidos, invitado pola Universidade de California e foi alí desde 1961, profesor de Linguas e Literatura Eslavas.

Recibiu o título de Doutor Honoris Causa en Letras pola Universidade de Míchigan en 1977 e o Premio Nobel de Literatura en 1980, "pola súa voz inflexible nun mundo de conflitos severos".

Posteriormente coa caída do Pano de aceiro puido retornar ao seu país, onde se estableceu definitivamente os últimos anos da súa vida. Morreu o 14 de agosto de 2004 na súa residencia de Cracovia.

 Obra seleccionada 

Kompozycja (1930)
Podróż (1930)
Poemat o czasie zastygłym (1933)
Trzy zimy (1936)
Wiersze (1940)
Pieśń niepodległa (1942)
Ocalenie (1945)
Traktat moralny (1947)
Zniewolony umysł (1953)
Zdobycie władzy (1953)
Światło dzienne (1953)
Dolina Issy (1955)
Traktat poetycki (1957)
Rodzinna Europa (1958)
Kontynenty (1958)
Człowiek wśród skorpionów (1961)
Król Popiel i inne wiersze (1961)
Gucio zaczarowany (1965)
Widzenia nad Zatoką San Francisco (1969)
Miasto bez imienia (1969)
The History of Polish Literature (1969)
Prywatne obowiązki (1972)

Gdzie słońce wschodzi i kędy zapada (1974)
Ziemia Ulro (1977)
Ogród nauk (1979)
Hymn o perle (1982)
The Witness of Poetry (1983)
Nieobjęta ziemia (1984)
Kroniki (1987)
Metafizyczna pauza (1989)
Poszukiwanie ojczyzny (1991)
Rok myśliwego (1991)
Na brzegu rzeki (1994)
Legendy nowoczesności (1996)
Życie na wyspach (1997)
Piesek przydrożny (1997)
Abecadło Miłosza (1997)
Inne Abecadło (1998)
Wyprawa w dwudziestolecie (1999)
To (2000)
Orfeusz i Eurydyka (2003)
O podróżach w czasie (2004)
Wiersze ostatnie (2006)

 Véxase tamén 

 Ligazóns externas 
 Páxina do Instituto Nobel, Premio Nobel de Literatura 1980, páxina en inglés
 Milosz.pl Páxina Web Oficial de Czesław Miłosz, páxina en inglés 

Categoría:Escritores de Polonia
Categoría:Tradutores do polaco
Milosz Czeslaw
Milosz, Czeslaw
Categoría:Nados no condado de Kaunas
Categoría:Nados en 1911
Categoría:Finados en 2004
Categoría:Alumnos da Universidade de Vilnius
Categoría:Tradutores de Polonia
Categoría:Premios Nobel de Polonia